મંગળવારે યોજાયેલ ગુજરાત રાજ્યસભાની ચૂંટણીમાં અમિત શાહ 44 મત સાથે વિજેતા થયા હતા. તેઓ છેલ્લા 20 વર્ષથી ગુજરાતમાં ધારાસભ્ય પદે છે. અમિત શાહ હાલ અમદાવાદના નારણપુરા વિસ્તારથી ધારાસભ્ય હતા, રાજ્યસભામાં વિજય મેળવ્યા બાદ બુધવારે તેમણે ધારાસભ્ય પદેથી રાજીનામું આપ્યું હતું. તેમણે વિધાનસભા અધ્યક્ષ રમણલાલ વોરાના નિવાસસ્થાને જઇ પોતાનું રાજીનામું આપ્યું હતું, આ સમયે તેમની સાથે મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ, પ્રદેશ પ્રમુખ જીતુ વાઘાણી સહિત ભાજપના કેટલાક નેતાઓ પણ હાજર રહ્યા હતા.